ব্রুস বয়েটলার
ব্রুস অ্যালান বয়েটলার (ইংরেজি: Bruce Alan Beutler) একজন মার্কিন অনাক্রম্যবিজ্ঞানী এবং বংশাণুবিজ্ঞানী। তিনি ফরাসি বিজ্ঞানী জ্যুল অফমানের সাথে যৌথভাবে ২০১১ সালের চিকিৎসাবিজ্ঞানে নোবেল পুরস্কারের অর্ধাংশ লাভ করেন। অফমান ও বয়েটলার "সহজাত অনাক্রম্যতার সক্রিয়করণ সংক্রান্ত আবিষ্কারের" জন্য এই পুরস্কার লাভ করেন। অন্যদিকে পুরস্কারের বাকি অর্ধাংশ রালফ স্টাইনম্যানকে প্রদান করা হয় কেননা তিনি বৃক্ষসদৃশ (ডেনড্রিটিক) কোষ আবিষ্কার করেন এবং অভিযোজনশীল অনাক্রম্যতায় এর ভূমিকা নিয়ে গুরুত্বপূর্ণ গবেষণা করেন।